160 C. PLINII HIST. NAT. LIB. XL 



vocatur illa , haec porcaria , primiparae suis optima 

 contra effetis. A partu, praeterquam eodem die suis oc- 

 cisae , livida ac macra. Nec novellarum suum , praeter 

 primiparas probatur : potiusque veterum, dum ne effe- 

 tarum , nec biduo ante partum , aut post partum , aut 

 quo ejecerint die. Proxima ejectitiae est, occisae uno die 

 post partum. Hujus et sumen optimum , si modo ftus 

 non hauserit : ejectitiae deterrimum. Antiqui abdomen 

 vocabant : priusquam calleret , incientes occidere non 

 adsueti. 



Quae sevum habeant , quae non pinguescant. 



LXXXV. Cornigera una parte dentata, et quae in pe- 

 dibus talos habent, sevo pinguescunt. Bisulca, scissisve 

 in digitos pedibus , et non cornigera , adipe. Concretus 

 hic, et quum refrixit, fragilis : semperque in fine carnis. 

 Contra pingue inter carnem cutemque, succo liquidum. 

 Quaedam non pinguescunt , ut lepus , perdix. Steriliora 

 cuncta pinguia, et in maribus, et in feminis; senescunt- 



